Ukjent smertedrama i «Skal vi danse»-finalen
Da stemmene var talt opp på lørdag, var det Sørvaag og Filipenko som gikk av med seieren foran Ben Adams og hans dansepartner Tone Jacobsen. Men bare timer tidligere så det svært mørkt ut. Filipenko måtte nemlig avbryte prøvene ved 13-tiden lørdag etter at nakken låste seg fullstendig. -Jeg har fått en ganske alvorlig kink i nakken. Da vi danset gjennom showdansen på lørdag formiddag låste hele nakken seg. Jeg kunne ikke stå på bena. Det var egentlig ganske ille, sier Filipenko til VG.I all hast fikk TV 2 og produksjonsselskapet Monster skaffet en kiropraktor og en naprapat, som sammen masserte og behandlet 24-åringen fram til, og under, sending. - De masserte meg dødslenge. Det var ikke noe brudd, og etter behandlingen kunne jeg i hvert fall vri litt på hodet, sier han.- Da var ingen som la merke til det utenom meg selv. Jeg var mest redd for å få et skikkelig stikk da jeg skulle løfte henne. På prøvene var det som om noen stakk meg med en kniv mellom skuldrene og nakken. En veldig skarp vondhet. Men jeg tok Ibux hele dagen, og pillene dempet mye av smertene. Det var ikke noe problem å danse, selv om jeg merket det i enkelte bevegelser, sier han. Med tre danser i finaleprogrammet måtte Filipenko behandles mellom hver dans. Sørvaag slet selv med ryggsmerter i ukene før finalen. - Mellom dansene, før jeg fikk på de nye klærne, ble jeg massert. Så varmet jeg opp videre, sier han. Han mener både han og TV 2 var heldige med at han kunne stille i finalen. - Da det skjedde lurte jeg på hva som ville skje, for vi hadde ikke noen backup. Ben måtte bare ha gått av med seieren. Det var rett og slett superflaks at det ikke var verre, sier 24-åringen, som tror han må slite med den vonde nakken i noen uker til.
Hanne Sørvaags (32) dansepartner Egor Filipenko (24) måtte avbryte prøvene bare timer før «Skal vi danse»-finalen, og var proppet full av smertestillende da paret danset til seier.